open-index/open-wikipedia-markdown huggingface dataset:
Energia Kanadassa

**Energia Kanadassa** käsittelee energiantuotantoa ja -kulututusta  Kanadassa. Kanadassa on merkittävästi energiavaroja: vesivoimaa, öljyä, öljyhiekkaa ja maakaasua.

Energiankulutus asukasta kohti vuonna 2022 oli 315,581 miljoonaa BTU:ta, maailmassa seitsemänneksi suurinta.

Vuonna 2022 loppukäyttäjistä suurin ryhmä oli liikenne (30%), toisena teollisuus (23 %). Kotitalouksien energiankäytön osuus oli 16,7 %.

Germanwatchin mukaan Kanadan osuus maailman vuoden 2008 hiilidioksidipäästöistä oli 1,9 % (jaettu 7-8. sija), energiankulutuksesta 2,3 % ja väestöstä 0,5 %.

## Energian tuotanto
Kanadan energiankulutus vuonna 2022 jakaantui eri lähteiden kesken seuraavasti:
* öljy: 44&nbsp;%
* maakaasu: 27&nbsp;%
* Sähkö 23&nbsp;%
* biopolttoaineet ja jätteenpoltto: 5,2&nbsp;%
* maalämpö, aurinko ja tuulivoima: alle 0,1&nbsp;%
* kivihiili: 1&nbsp;%

Kanadan kotimainen energiantuotanto vuonna 2023 jakaantui puolestaan eri lähteiden kesken seuraavasti:
* öljy: 52&nbsp;%
* maakaasu: 30,&nbsp;%
* vesivoima: 5,5&nbsp;%
* kivihiili: 4,5&nbsp;%
* ydinvoima 4,1&nbsp;%

Kanadan sähköntuotanto jakautui vuonna 2022 eri lähteiden kesken seuraavasti:
* Vesivoima 61,5&nbsp;% kokonaiskapasiteetista
* fossiiliset polttoaineet: 17,2&nbsp;% 
* ydinvoima: 12,9&nbsp;%
* tuulivoima:6&nbsp;%
* biomassan ja jätteiden poltto: 1,5&nbsp;% 
* aurinkoenergia:  0,9&nbsp;%

## Energia ja hiilidioksipäästöt

## Maaöljy
Kanada tuotti 4 % (152 Mt) maailman öljystä vuonna 2009 ja oli 6. suurin öljyn tuottaja.

### Öljyhiekka
Kanadan Albertassa sijaitsevalla Athabascan öljyhiekka-alueella toimii useita öljy-yhtiötä jotka hyödyntävät maaperän öljyhiekkaa. Lokakuussa 2010 Shell uutisoi uudesta öljyhiekka kaivoksesta Kanadassa  (*Jackpine*, 100&nbsp;000 barrelia päivässä). Ympäristöaktivistit ovat arvostelleet Kanadan öljyhiekan keräystä.

## Maakaasu
Kanadan maakaasun tuotanto oli kolmanneksi mittavin vuonna 2009 yhteensä 5,1 % maailman tuotannosta. Vuoden 2009 Kanadan maakaasun tuotannosta 159 bcm vientiin meni 76 bcm eli 48 %.

## Kivihiili
Kanada on myös kivihiilen nettoviejä.

## Vesivoima
Kanada on maailman kolmanneksi suurin vesivoiman tuottaja.  Vuonna 2021 Kanadassa oli 595 vesivoimalaa, joiden asennettu kapasiteetti oli 82 232 megawattia. Kanadassa on monia jokia, jotka virtaavat vuoristoalueilta mereen. Vesivoimaloita on erityisesti Quebecissä. Muita suuria vesivoiman tuotantoalueita ovat British Columbia, Newfoundland ja Labrador, Manitoba ja Ontario.

## Sähkö
Vuonna 2009 Kanadan sähköntuotannosta oli uusiutuvaa energiaa 61 %, fossiilista 25 % ja ydinvoimaa 14 %. 

Kanadassa on 17 toimivaa ydinreaktoria, suurin osa niistä Ontariossa. 5 paikkakunnalla, toimijoina Ontario Power Generation (OPG), Hydro-Quebec, Ontario Hydro, Ontario Power Generation (OPG) ja New Brunswick Power. Kanadalaisessa Chalk River -ydinvoimalassa oli ensimmäinen raportoitu vakava ydinonnettomuus vuonna 1952. Onnettomuuteen liittyi virheiden summa. Samassa reaktorissa oli onnettomuus myös vuonna 1958.

### Sähköntuotanto ja kulutus

## Lähteet
Rauskut (heimo)

**Rauskut** (Rajidae) on rauskukaloihin kuuluva rustokalaheimo, jonka lajit elävät pääosin valtamerissä.

## Suvut ja lajit
Vanhimmat rauskujen heimoon kuuluvat fossiilit on ajoitettu myöhäiselle liitukaudelle. Nykyään sukuja heimossa on 26 ja lajimäärä vaihtelee lähteittäin 257-290 lajin välillä.  

## Anatomia
Rauskut ovat litteitä kaloja, joilla on suuret rintaevät ja ruumis on vinoneliön tai sydämen muotoinen. Lajien koko vaihtelee pienestä suureen ja niiden pituus on 20&ndash;250&nbsp;cm ja ruumiin leveys on 12&ndash;180&nbsp;cm. Pyrstö on kapea ja kaksi pientä selkäevää sijaitsevat lähellä pyrstön kärkeä. Suuret ruiskureiät sijaitsevat aivan silmien yläpuolella. Monien lajien iho on piikkinen ja erityisesti koirailla on piikkejä rintaevissä. Suu sijaitsee pään alapuolella ja on vino tai kaareva. Hammasrivejä suussa on kummassakin leuassa 30&ndash;70 ja hampaat ovat pienet ja pyöreäkärkiset.

## Levinneisyys ja elintavat
Rauskujen heimon lajeja tavataan kaikista valtameristä sekä kylmistä että lämpimistä vesistä. Ne ovat pääasiassa suolaisen veden kaloja, mutta muutamia lajeja tavataan myös murtovedestä. Rauskut viihtyvät mutaisilla ja hiekkaisilla pohjila ja niitä on tavattu aina yli 4&nbsp;000 metrin syvyydestä. Kalojen ravintoa ovat selkärangattomat eläimet, kuten äyriäiset, pääjalkaiset ja simpukat.

Kaikki lajit ovat ovipaarisia eli naaras munii suurikokoisia munakoteloita, joiden pinnalla on piikkejä. Poikaset voivat kuoriutuvat munistaan vasta usean kuukauden kuluttua munimisesta. Fossiilitutkimusten perusteella nykyiset munivat rauskut ovat kehittyneet eläviä poikasia synnyttäneistä rauskuista.

Monet rauskujen heimon lajeista ovat tärkeitä kalastuksen kohteita.

## Lähteet
HMS Achilles (1747)

**HMS Achilles** oli Britannian kuninkaallisen laivaston vuonna 1744 ostama tai vuokraama kahdeksantykkinen kuunari.

## Palvelus
HMS *Achilles* oli palveluksessa Länsi-Intian asemalla. Kaksi Espanjan laivaston alusta valtasi HMS *Achilleksen* 14. marraskuuta 1745 lähellä Jamaikaa.

## Lähteet
*
*

### Viitteet
Albright

**Albright** on muun muassa seuraavien henkilöiden sukunimi:

* Charles Albright (s. 1933), yhdysvaltalainen epäilty sarjamurhaaja
* Madeleine Albright (1937–2022), Yhdysvaltojen ulkoministeri
* Tenley Albright (s. 1935), yhdysvaltalainen taitoluistelija
* William Albright (1944–1998), yhdysvaltalainen säveltäjä, pianisti ja urkuri
* William F. Albright (1891–1971), yhdysvaltalainen arkeologi ja kielitieteilijä

;Kuvitteellisia henkilöitä

* Mary Albright, *Kolmas kivi auringosta* -televisiosarjan henkilöhahmo
Deconstruction

**Deconstruction** on Devin Townsendin kahdestoista studioalbumi sekä kolmas neljästä suunnitellusta **The Devin Townsend Project** -nimikkeen alla tehdystä studioalbumista. Se julkaistiin 17. kesäkuuta 2011.

Tuoreen KaaosTV:n haastattelun mukaan albumi on konseptialbumi, joka kertoo miehestä joka joutuu Helvettiin ja tapaa paholaisen. Aikanaan paholainen lupaa paljastaa hänelle maailmankaikkeuden salat ja tarjoaa hänelle juustopurilaisen, mutta mies onkin kasvissyöjä eikä voi syödä purilaista, todeten näin matkansa merkityksettömäksi. Albumi on luonteeltaan humoristinen sekä kaoottinen, mikä eroaa Townsendin tuoreesta tuotannosta.

## Kappaleet
Kaikki kappaleet säveltänyt ja sanoittanut Devin Townsend.

#
#
#
#
#
#
#
#
#
#

## Kokoonpano
* Devin Townsend – laulu, kitarat, basso, kosketinsoitin, musiikkiohjelmointi
* Ryan Van Poederooyen – rummut
* Dirk Verbeuren (Soilwork) – rummut
* Mikael Åkerfeldt (Opeth, Bloodbath) – Laulu kappaleessa "Stand"
* Ihsahn (Emperor) – Laulu kappaleessa "Juular"
* Tommy Giles Rogers (Between the Buried and Me) – Laulu kappaleessa "Planet of the Apes"
* Joe Duplantier (Gojira, Cavalera Conspiracy) – laulu kappaleessa "Sumeria"
* Paul Masvidal (Death, Cynic) – laulu kappaleessa "Sumeria"
* Greg Puciato (The Dillinger Escape Plan) – laulu kappaleessa "The Mighty Masturbator"
* Floor Jansen (Revamp, Nightwish) – laulu kappaleessa "Pandemic"
* Oderus Urungus (Gwar) – laulu kappaleessa "Deconstruction"

## Arvostelut
* 
* 
* Kaaoszine: 10/10
* 
* Rumba: 

## Lähteet

## Aiheesta muualla
* 
*
Mobiiliporno

**Mobiiliporno** tai **mobiili-aikuisviihde** (engl. *mobile porn*, *mobile adult content*, *mobile erotica* tai *cellphone adult content*) on pornografian alalaji, jota jaetaan matkaviestintäverkkojen kautta mobiililaitteiden kulutukseen, kuten matka- ja älypuhelimiin.

## Kritiikkiä
Mobiilipornoa on kritisoitu eritoten siksi, että lapsien on mahdollista altistua sopimattomalle ja aikuisille tarkoitetulle sisällölle. Jotkin verkko-operaattorit ovat ottaneet käyttöön iäntarkastusjärjestelmän, joka vaatii käyttäjältä vahvistuksen täysi-ikäisyydestään. 

PSP-pelikonsolin luoja Sony on ilmoittanut tyytymättömyytensä mobiilipornon kasvuun, mutta myöntää olevansa voimaton sen estämisessä.

## Lähteet
HMS Achilles (F12)

**HMS Achilles** (viirinumero F12) oli Britannian kuninkaallisen laivaston Leander-luokan fregatti.

## Valmistus

Alus tilattiin Yarrow Shipbuildersilta Glasgow'sta, missä köli laskettiin 1. joulukuuta 1967. Alus laskettiin vesille 21. marraskuuta 1968 ja otettiin palvelukseen 9. heinäkuuta 1970. Luokkansa aluksista poiketen sille ei asennettu Exocet-ohjuksia.

## Palvelus
Alus palveli Kaukoitään sijoitetussa laivasto-osastossa, jossa sen tehtävänä oli suojata suurempia aluksia, kuten lentotukialus *[[HMS Eagle (R05)|HMS Eagleä]]*. Se siirrettiin 1974 3. fregattilaivueeseen ja edelleen saman vuoden aikana se oli yhdeksän kuukauden komennuksella Kaukoidässä Task Group 317.2:n mukana. Osasto vieraili lukuisissa afrikkalaisissa satamissa matkallaan Intian valtamerelle. Alus palasi osaston mukana kotimaahan kesäkuussa 1975.

Saman vuoden aikana alus kolaroi Doverinsalmessa kreikkalaisen tankkerin *Olympic Alliancen* kanssa, jolloin sen keula vaurioitui pahoin. Alus liitettiin 1976 korjausten jälkeen kalastuksenvalvontalaivueeseen, jonka mukana se osallistui kolmanteen turskasotaan.

Alus liitettiin 1989 Dartmouthin koulutuslaivueeseen, jonka mukana se vieraili muun muassa Saksan liittotasavallassa. Seuraavan vuoden tammikuussa alus poistettiin palveluksesta.

## Ministro Zenteno
Alus myytiin Chilelle, jossa se aloitti palveluksensa 1991 nimellä *Ministro Zenteno*. Chilen laivasto poisti aluksen palveluksesta 2006. Alus siirrettiin reserviin, jossa se oli aina vuoteen 2010. 27. helmikuuta 2010 Chilen maanjäristykset ja niiden aiheuttama tsunami siirsi aluksen Talcahuanon laivastotukikohdasta lähelle Dichatoa.

Maaliskuussa Chilen laivasto päätti upottaa aluksen taatakseen esteettömän merenkulun alueella. OPV81 *Pilato Pardon* miehistö upotti aluksen vielä maaliskuun aikana.

## Lähteet

*
*

### Viitteet
Ministro Zenteno

**Ministro Zenteno** on ollut kolmen Chilen laivaston aluksen nimenä: 
*Ministro Zenteno (1896), panssarikansiristeilijä
*Ministro Zenteno (DD-16), hävittäjä ex- *USS Charles S. Sperry*
*Ministro Zenteno (PFG-08), fregatti ex- *HMS Achilles*.
Punky Brüster - Cooked on Phonics

**Punky Brüster - Cooked on Phonics** on parodinen metal/punk rock -konseptialbumi, jonka on kirjoittanut Devin Townsend. Albumi on julkaistu nimellä Punky Brüster.

Albumi kertoo puolalaisesta death metal -yhtyeestä, joka päättää luopua imagostaan tullakseen kaupalliseksi punk rock -yhtyeeksi nimeltä Punky Brüster.

## Jäsenet
Jokaisella projektin jäsenellä on kaksi henkilöhahmoa, joista ensimmäinen on Punky Brüsterin jäsen, toisen ollessa Cryptic Coronerin jäsen:

* Devin Townsend:
:: Dr. Skinny - laulu, kitara
:: Lord Stenchlor - Brustal sword of Baphonet's greasy spoon
* John Randahl Harder:
:: Squid Vicious - basso, laulu
:: Jokor, King of the Orcs - Battering old containers of poop strewn from the bowels of pure nasty Hell
* Adrian White:
:: Dances With Chickens - rummut (ja hysteria)
:: Underwator - Rotting corpse sucker from the world beyond the one before the last one

## Kappaleet
Kaikki kappaleet kirjoittanut Devin Townsend.

# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Devin Townsend – päävokaalit, kitara
* JR Harder – basso
* Adrian White – rummut

**Muut laulajat ja muusikot**
* Chris Valagao
* Jed Simon
* Byron Stroud
* Bob Wagner

**Tuotanto**
* Devin Townsend – nauhoitus, tuotanto

## Arvostelut
* Sputnikmusic 

## Lähteet
Strapping Young Lad (albumi)

**Strapping Young Lad** on kanadalaisen Strapping Young Lad -yhtyeen kolmas studioalbumi, joka julkaistiin 11. helmikuuta 2003.

## Kappaleet
Kaikki kappaleet kirjoittanut Strapping Young Lad, ellei toisin mainita.

#
#
#
#
#
#
#
#
#
#
#Detox (live, vain Australian painos)
#Underneath the Waves (live, vain Japanin painos)

## Kokoonpano
;Yhtye
* Devin Townsend – kitara, laulu, kosketinsoitin, samplet, äänitekniikka, tuotanto
* Gene Hoglan – rummut
* Jed Simon – kitara, kosketinsoitin, samplet
* Byron Stroud – basso

;Muut laulajat
* Chris Valagao Ani Kyd, Tammy Theis, Marnie Mains, Carla Levis ja Laurielynn Bridger

## Arvostelut
* AllMusic 
* Chronicles of Chaos: 8/10
* Imperiumi.net 
* Soundi: 

## Lähteet

## Aiheesta muualla
* 
*
Matkailu- ja Ravintolapalvelut MaRa

**Matkailu- ja Ravintolapalvelut MaRa** on valtakunnallinen matkailu-, hotelli-, ravintola- ja vapaa-ajanpalvelualan sekä niihin liittyvän hyvinvointipalvelualan edunvalvoja ja työmarkkinajärjestö.

MaRassa on 3&nbsp;100 jäsentä, joilla on 7&nbsp;700 toimipaikkaa. Jäsenet edustavat yli 85 prosenttia matkailu- ja ravintola-alan koko liikevaihdosta Suomessa ja jäsenyritykset työllistävät noin 70&nbsp;000 henkilöä. Liiton jäsenistä merkittävä osa on pk-yrityksiä.

MaRan hallituksen puheenjohtajana toimii toimitusjohtaja Aki Käyhkö Scandic Hotels Oy:stä. Liiton toimitusjohtajana toimii varatuomari Timo Lappi, ja liitolla on keskustoimisto Helsingissä osoitteessa Merimiehenkatu 29.

## Lähteet

## Aiheesta muualla
*MaRan verkkosivut
See colon, enter colon, pound, pound, pound

**C:enter:###** on kanadalaisen extreme metal -yhtye Strapping Young Ladin 7" vinyyli-EP, joka on julkaistu vuonna 2007. Se julkaistiin saksalaisen levy-yhtiön Restrain Recordsin kautta, ja se on rajoitettu 500:n käsin numeroituun kopioon. Yhtyeen rumpalin Gene Hoglanin mukaan albumin nimi lausutaan "See colon, enter colon, pound, pound, pound", mikä viittaa anaaliseksiin.

## Kappaleet
**A-puoli**
#
#

**B-puoli**
#
#

## Kokoonpano
* Devin Townsend – laulu, kitara, tuotanto
* Jed Simon – kitara
* Byron Stroud – basso
* Gene Hoglan – rummut & perkussiot

## Lähteet
Matilda Gyllenberg

**Matilda Gyllenberg** (s. 11. joulukuuta 1980 Helsinki) on suomenruotsalainen toimittaja ja dramaturgi. Gyllenberg on juontanut ruotsinkielisiä uutisia, ''TV-nyttiä'', ruotsinkielisiä uutisia Ykkösen Aamu-TV:n yhteydessä ja aamuohjelma *[[Min Morgon]]ia*.

Gyllenberg on toiminut myös näyttelijänä ja käsikirjoittajana. Hän on julkaissut romaanit *Det lungsjuka huset* (2019) ja *Hundra dagar hemma* (2022). Jälkimmäisestä romaanista SLS myönsi hänelle 25 000 euron palkinnon.

Matilda Gyllenbergin sisar on näyttelijä Linda Zilliacus, ja heidän isoisänsä oli professori Helge Gyllenberg.

## Lähteet

## Aiheesta muualla
*http://svenska.yle.fi/program/visa.php?pid=minmorgon 
*http://svenska.yle.fi/nyheter/sok.php?id=202232&lookfor=&sokvariant=arkivet&advanced=yes&antal=10 
*http://www.myspace.com/flingdrama
WIDER

**WIDER** voi viitata seuraaviin:

WIDER- lyhenne  sanasta 'World Institute for Development Economics Research' (WIDER)(suomeksi 'maailman talouskehityksen tutkimuslaitos').

*UNU-WIDER, kansainvälinen YK:n WIDER-hanke
*Wider-instituutti, Suomessa toiminut WIDER-instituutti
Frederick Cornwallis

**Frederick Cornwallis** (5. maaliskuuta 1713 – 19. maaliskuuta 1783) oli Canterburyn arkkipiispa. Vuonna 1750 hänestä tuli St Paulin katedraalin pappi ja myöhemmin samana vuonna Lichfieldin piispa. Thomas Seckerin kuoltua vuonna 1768 hänen ystävyytensä silloisen pääministerin ja Graftonin herttuan, Augustus FitzRoyn, kanssa auttoi häntä saamaan nimityksen arkkipiispaksi.

Hänen veljenpoikansa oli kenraali Charles Cornwallis.

## Lähteet
Pyhännänjärvi

**Pyhännänjärvi** on Pyhännän kunnassa sijaitseva, pinta-alaltaan 3,8 neliökilometrin kokoinen järvi. Kirkonkylä sijaitsee järven rannalla. Järven rannalla on uimaranta, jossa on myös rantalentopallokenttä.

## Lähteet
Suloinen nainen

**Suloinen nainen** (*Une femme douce*) on Robert Bressonin ohjaama ranskalainen elokuva vuodelta 1969. Se perustuu Fjodor Dostojevskin novelliin ”Lempeä luonne”. Sen pääosissa ovat Dominique Sanda ja Guy Frangin.

*Suloinen nainen* kertoo nuoresta parista, jonka avioliitto on jäänyt aivan täysin vaille kommunikaatiota. Elokuvan alussa nainen tekee itsemurhan, ja tämän jälkeen mies yrittää ymmärtää sitä, miksi hänen vaimonsa oli päätynyt itsemurhaan, kertomalla parin tarinan palvelijalle. 

## Tuotanto
Bresson muokkasi hieman Dostojevskin novellia elokuvakäsikirjoitusta varten. Novellissa lähes 50-vuotias mies kertoo tarinansa suoraan lukijalle, kun elokuvassa pääosamies on vain noin 30-vuotias ja kertoo tarinansa palvelijalle. Lisäksi Bresson siirsi elokuvan menneestä Pietarista nykyajan Pariisiin. Elokuva oli Bressonin ensimmäinen värielokuva.

Bresson valitsi elokuvan pääosiin Dominique Sandan ja taidemaalari Guy Franginin, jonka hän tapasi taidenäyttelyssä. Lisäksi pienessä sivuroolissa on muun muassa kirjailija Claude Ollier. Rooli oli mallina tunnetun Sandan ensimmäinen valkokangasesiintyminen. Sanda oli niitä harvoja Bressonin ”malleina” käyttämistä henkilöistä, jotka pystyivät tekemään pitkän elokuvauran.

## Lähteet
* 
* 

### Viitteet
Ryhmätyö (yhdistys)

**Ryhmätyö ry** on vuosina 1958–2017 toiminut sitoutumaton suomalainen yhdistys, jonka tavoitteena oli edistää erilaisten ryhmien toimintaa ja ihmisten välistä vuorovaikutusta. 

Yhdistys kuului Terveyden edistämisen keskuksen jäsenyhteisöihin.

Ryhmätyö ry järjesti ihmissuhde- ja vuorovaikutustaitojen opiskelua sekä ammatillista jatko- ja täydennyskoulutusta: ryhmänohjaaja-, perheterapia- ja työnohjaajakoulutusta sekä työyhteisö- ja johtajuuskoulutusta. Yhdistys loi lähes 60-vuotisen toimintansa aikana opiskelumenetelmän, joka perustuu ryhmän jäsenen omakohtaiseen kokemukseen ja oppimiseen sen kautta. 

Ryhmätyö ry julkaisi vuosina 1972–2013 neljä kertaa vuodessa ilmestynyttä Ryhmätyö-lehteä. Lehden ensimmäinen päätoimittaja oli Pehr Charpentier. Muita päätoimittajia on ollut suomalaisen sosiaalityön uranuurtaja Marjatta Eskola.

## Lähteet

## Kirjallisuutta
* *Kasvun vuodet: Ryhmätyö r.y. 30 vuotta*, toim. Seija Aalto ym., Ryhmätyö, 1988 
* *Ryhmän voima ja viisaus: 40 vuotta ihmis[s]uhdetaitojen opiskelua ryhmätyömenetelmin*, toim. Tuuli Julin  ym., Ryhmätyö, 1998
Fred Willard

**Frederick Charles ”Fred” Willard** (18. syyskuuta 1933 Shaker Heights, Ohio – 15. toukokuuta 2020 Los Angeles, Kalifornia) oli yhdysvaltalainen koomikko ja näyttelijä, joka tunnettiin improvisaatiotaidoistaan. Hänet tunnetaan muun muassa Christopher Guestin pseudodokumenteista *[[Hei me rokataan!]]*, *[[Broadwayn kutsu]]*, *[[Best in Show]]*, *[[Hei me folkataan]]* ja *[[Ja Oscarin saa…]]* kuten myös televisiosarjasta *[[D.C. Follies]]*. Hän sai kolme Emmy-ehdokkuutta Robert Baronen appiukon roolista televisiosarjassa *[[Kaikki rakastavat Raymondia]]*.

## Filmografia

### Valikoitu elokuva ja televisiohistoria

## Lähteet

## Aiheesta muualla
*
Kəlbəcər

**Kəlbəcər** (; ) on kaupunki Azerbaidžanissa. Se sijaitsee Pienellä-Kaukasuksella Tərtərjoen varrella 445 kilometriä Bakusta länteen.

Paikkakunnasta tuli Kəlbəcərin piirin keskus vuonna 1930 ja kaupunki vuonna 1980. Neuvostoaikana Kəlbəcər oli karjatalousalueen keskus, jossa toimi elintarviketeollisuutta. Vuoden 1989 väestönlaskennan mukaan siellä oli 7&nbsp;200 asukasta.

Armenialaiset joukot valtasivat Kəlbəcərin Vuoristo-Karabahin sodan aikana maalis-huhtikuussa 1992, jolloin koko azeriväestö pakeni kaupungista. Vuoteen 2020 asti se kuului *Qarvatšar*-nimisenä de facto itsenäisen Vuoristo-Karabahin tasavallan Šahumjanin piiriin. Asukkaita oli 600 henkeä vuonna 2009. Kəlbəcər luovutettiin takaisin Azerbaidžanille vuoden 2020 sodan jälkeen 25. marraskuuta. Paikalliset armenialaiset siirtyivät Armeniaan.

## Lähteet

## Aiheesta muualla
Äänimalja

**Äänimalja** on soiva esine. Äänimaljat ovat kuperanmuotoisia instrumentteja, joita oikeaoppiseen valmistamiseen käytetään seitsemän tai kahdentoista eri metallin seosta. Äänimaljoja soitetaan joko hieromalla puisella kapulalla reunoja pitkin tai villasta huovutetulla iskimellä. Äänimaljojen ääni soi pitkään, ja niiden soinnut rentouttavat ja rauhoittavat. Terapia- ja hoitokäyttöön tarkoitetut maljat taotaan käsityönä. Äänimaljojen juuret ulottuvat Tiibetiin. Suomeen äänimaljoja tuodaan Tiibetistä, Nepalista ja Intiasta.

## Aiheesta muualla
Marcus Claudius Marcellus (Augustuksen siskonpoika)

**Marcus Claudius Marcellus** (42 eaa.-23 eaa.) oli Rooman keisari Augustuksen siskon Octavian poika. Marcelluksen isä oli Gaius Claudius Marcellus. Augustus aikoi tehdä Marcelluksesta seuraajansa ja antoi tyttärensä Julian Marcellukselle vaimoksi vuonna 25 eaa. Augustus otti myös hänet mukaan sotaretkelle Hispaniaan samana vuonna. Augustus haki Marcellukselle oikeuden asettua ehdolle konsuliksi kymmenen vuotta ennen lain säätämää ikää. Vuonna 23 eaa. Marcellus oli ediilinä, mutta hän kuoli saman vuoden lopulla. Augustus nimitti Marcelluksen mukaan teatterin ja antoi haudata hänet omaan mausoleumiinsa.

## Lähteet
*
See See Rider

**”See See Rider”** (tunnetaan myös nimillä **”C.C. Rider”**, **”See See Rider Blues”** tai **”Easy Rider”**) on suosittu yhdysvaltalainen blueskaavaa käyttävä kappale. Sen nauhoitti ensin Gertrude ”Ma” Rainey vuonna 1924 ja sen jälkeen monet muutkin artistit.

Televisiosarjassa Pulkkinen radiojuontaja *Osmo* referoi laulua nimellä "Äshönsii", joka esitetään Elvis-imitaationa jokaisen jakson avaus- ja päätösteemakappaleena.

## Aiheesta muualla
* See See Rider Blues teachrock.org
Man on the Silver Mountain

**Man on the Silver Mountain** on brittiläisen rockyhtyeen Rainbow’n kappale vuoden 1975 *[[Ritchie Blackmore's Rainbow]]* -albumilta. Kappale julkaistiin vuonna 1977 ’Kill the King’ -singlen b-puolella. Kappaleen sävelsivät Ritchie Blackmore ja Ronnie James Dio.
Lielvārdelainen

**Lielvārdelainen** oli *[[Henrikin Liivinmaan kronikka|Henrikin Liivinmaan kronikassa]]* vuonna 1213 mainittu liettualainen ruhtinas. Historioitsija Tomas Baranauskasin mukaan kyseessä oli mahdollisesti koko Liettuan ruhtinas eli suuriruhtinas. Liivinmaan kronikka ei mainitse ruhtinaan nimeä, mutta esimerkiksi Baranauskas käyttää hänestä nimitystä lielvārdelainen hänen kuolinpaikkansa mukaan. Samoin Baranauskasin mukaan lielvārdelaista seurasi suuriruhtinaana samassa teoksessa mainittu Steckse ja hän oli mahdollisesti myöhemmän suuriruhtinas Mindaugasin isä.

## Lielvārdelainen Henrikin kronikassa
*Henrikin Liivinmaan kronikan* mukaan lielvārdelainen oli vuonna 1213 Liivinmaalle suunnanneen sotajoukon päällikkö. Sotaretki tapahtui kostoksi Kokneselaisten ritarien ja lättiläisten suorittamista sotaretkistä seelejä ja liettualaisia vastaan. Lielvārdelaisen joukot tulivat Väinäjoen yli Lielvārdeen, jossa liettualaiset surmasivat ja ottivat vangeiksi paikallisia liiviläisiä. Vangiksi joutui myös paikallinen vanhin nimeltä Uldewene. Paikalle saapui Volkwinin johtama kalparitari- ja kauppiasjoukko, joka hyökkäsi liettualaisten kimppuun. Lielvārdelainen sai surmansa seuranneessa taistelussa, jossa liettualaiset kärsivät tappion. Lielvārdelaisen pää irrotettiin ja se annettiin lopulta liettualaisille lunnaina Uldewenestä. Kronikan mukaan liettualaiset hautasivat pään pakanallisten tapojen mukaisesti hautajaisissa, joihin liittyi juomingit.

## Lähteet
Euroopan rahoitusvakausväline

**Euroopan rahoitusvakausväline** (ERVV; ) on 9. toukokuuta 2010 muodostettu 16 euroalueen maan rahasto, joka voi myöntää lainaa ongelmiin ajautuneille maille. Euromaat antoivat rahastolle 440 miljardin euron takuut, jotka myöhemmin kasvatettiin 780 miljardiin euroon. ERVV:n päämaja on Luxemburgissa. Muodoltaan se on Luxemburgin lain mukainen osakeyhtiö. Sen johdossa on saksalainen Klaus Regling. ERVV voi myöntää lainoja jäsenmaan pyynnöstä Euroopan komission, IMF:n ja euroalueen valtiovarainministerien kanssa käytyjen neuvottelujen jälkeen.

Muita ongelmiin ajautuneita euromaita avustavia tahoja ovat IMF ja Euroopan rahoituksenvakautusmekanismi (ERVM; ), joka on Euroopan komission kokoama ja taattu EU:n budjetista.
Kreikalla on ollut erillinen pelastusohjelmansa, mutta loka-marraskuulle 2011 suunniteltu noin 113 miljardin euron suuruinen Kreikka II -paketti hoidetaan ERVV:n kautta. Irlantia tukevat lisäksi Britannia, Ruotsi ja Tanska bilateraalisilla sopimuksilla. Kesäkuun 2013 jälkeen ERVV ja ERVM on tarkoitus korvata Euroopan vakausmekanismilla (EVM; ).

ERVV on tarkoitettu väliaikaiseksi ja se lakkautetaan 30.6.2013 jälkeen, sitten kun sillä ei enää ole lainoja euroalueen maille. 

Komission mukaan ERVV ei ole Lissabonin sopimuksen yhteisvastuun kieltävän 125 artiklan vastainen, koska kyse on lainoista, ei velkojen ottamisesta muiden maiden vastattavaksi.
Saksan valtiosääntötuomioistuin tutki Rahoitusvakausvälineen lainmukaisuutta ja totesi sen syyskuussa 2011 Saksan perustuslain mukaiseksi.

Tammikuussa 2012 luottoluokittaja Standard & Poor's laski rahaston luottoluokituksen parhaimmasta luokasta pykälän alemmas, koska sitä takaamassa ei ollut enää tarpeeksi AAA-maita. Euroopan keskuspankin pääjohtaja Mario Draghi vaati tuolloin, että rahaston lainanantokykyä pitää vahvistaa lisäämällä talletuksia siihen.

Helmikuussa 2015 Nordean pääanalyytikko Jan von Gerich arvioi, että Kreikalle myönnetyt lainat ovat arvoltaan enää kolmanneksen niiden nimellisarvosta. ERVV on myöntänyt Kreikalle lainoja 142 miljardilla eurolla.

## Lähteet
* European Financial Stability Facility (EFSF)
### Viitteet

## Aiheesta muualla
* http://www.efsf.europa.eu/ 
* Hallituksen esitys Eduskunnalle laiksi Euroopan rahoitusvakausvälineelle annettavista valtiontakauksista, Finlex.fi
Trampled Under Foot

**Trampled Under Foot** on brittiläisen Led Zeppelin -yhtyeen vuonna 1975 julkaistu kappale, jonka kirjoittivat yhteistyössä Robert Plant, Jimmy Page ja John Paul Jones. Se ilmestyi albumilla *[[Physical Graffiti]]* sekä erikseen singlenä, jolloin se ylsi top 40:een Yhdysvalloissa.

Studiojammailun seurauksena syntynyt kappale sisältää vaikutteita funk- ja R&B-musiikista. Tätä ilmentää muun muassa John Paul Jonesin soittama klavinetti sekä se, että kappaleen riffi on osin kopioitu Stevie Wonderin kappaleesta ”Superstition”. Kappaleessa ei ole lainkaan varsinaista kertosäettä. 

Laulun sanoitus pohjautuu Robert Johnsonin kappaleeseen ”Terraplane Blues”. ”Trampled Under Footissa” auto toimii metaforana naiselle.

## Kappaleet singlellä
**A-puoli**
#
**B-puoli**
#

*

## Kokoonpano
*Robert Plant – laulu
*Jimmy Page – kitara
*John Paul Jones – bassokitara, klavinetti
*John Bonham – rummut

## Lähteet
Easy Rider (täsmennyssivu)

**Easy Rider** voi tarkoittaa seuraavia:

* *[[Easy Rider – matkalla|Easy Rider]]* on vuonna 1969 valmistunut Dennis Hopperin ohjaama elokuva.
** *[[Easy Rider (soundtrack)|Easy Rider]]*, elokuvan soundtrack
* *[[Easyriders]]*, moottoripyöriä käsittelevä lehti
* Easy Riders, norjalainen rock-yhtye
* The Easy Riders, yhdysvaltalainen folkyhtye
* ”See See Rider” eli ”Easy Rider”, blues-muotoa noudattava kansanlaulu
Rebekka (romaani)

**Rebekka** () on Daphne du Maurierin kirjoittama romaani. Kun se julkaistiin vuonna 1938, du Maurier nousi – suureksi yllätyksekseen – yhdeksi tuon ajan suosituimmista kirjailijoista. *Rebekkaa* on luonnehdittu yhdeksi hänen parhaista töistään. Kirjassa on huomattu yhtäläisyyksiä Charlotte Brontën *[[Kotiopettajattaren romaani]]in*. Du Maurier kirjoitti suuren osan romaanista Egyptin Aleksandriassa, jonne hänen miehensä oli tuolloin lähetetty.

## Perintö
Kun Rebekka julkaistiin ensimmäisen kerran, sitä painettiin 20&nbsp;000 kappaletta ja se oli huikea menestys. Se ei kuitenkaan ollut kriitikoiden suosiossa. *[[The Times]]*&nbsp;-lehti luonnehti romaania seuraavasti: ”aineisto on vähäpätöistä... mikään tässä ei yllä pienoisromaanin tasolle...”. Muutama näki romaanissa sen, mitä kirjailija halusi heidän näkevän: voimakkaan miehen ja heikon naisen suhteen tarkastelun.

## Sovitukset
### Elokuvat
Alfred Hitchcock ohjasi romaanin pohjalta ensimmäisen yhdysvaltalaisen elokuvansa *[[Rebekka (elokuva)|Rebekka]]* vuonna 1940. Hitchcockin elokuvista se oli ainoa, joka voitti parhaan elokuvan Oscar-palkinnon. *Rebekka* oli Hitchcockin toinen ohjaus du Maurierin teoksen pohjalta. Hänen edellinen ohjaustyönsä *[[Jamaica Innin rannikkorosvot]]* perustui niin ikään du Maurierin romaaniin.  Hitchcockin kolmas du Maurier -filmatisointi oli *[[Linnut (elokuva)|Linnut]]* vuonna 1960.  Daphne Du Maurierin isä, näyttelijä, tuottaja ja kirjailija Gerald du Maurier, oli Hitchcockin ystävä. Siksi Daphne du Maurier lienee ollut yksi Hitchcockin suosikkikirjailijoista. Hitchcock ei näet ole tehnyt kenenkään muun kirjailijan teoksista näin monta elokuvasovitusta.

### Romaanit
Romaani on innoittanut kolmea uutta kirjaa ja kirjailijaa:

* *[[Rebekan varjo]]* (*Mrs de Winter*) (1993), kirjailijalta Susan Hill 
* *The Other Rebecca* (1996), kirjailijalta Maureen Freely
* *[[Rebecca's Tale]]* (2001), kirjailijalta Sally Beauman

## Katso myös
*Kaikkien aikojen 100 parasta rikosromaania

## Lähteet
*

### Viitteet

## Kirjallisuutta
*
Delawaren piirikunta (Pennsylvania)

**Delawaren piirikunta** (*Delaware County*) on piirikunta Pennsylvanian osavaltiossa Yhdysvalloissa. Vuoden 2000 väestönlaskennassa piirikunnassa oli 550&nbsp;864 asukasta, mikä tekee siitä väkiluvultaan osavaltion viidenneksi suurimman piirikunnan. Piirikunta sijaitsee Delawarejoen rannalla osavaltion suurimman kaupungin ja piirikunnan Philadelphian länsipuolella ja on osa niin sanottua Delaware Valleyn metropolialuetta.

477 neliökilometrin laajuinen Delawaren piirikunta on Pennsylvanian vanhinta asutettua aluetta. Uuden-Ruotsin kuvernööri Johan Printz rakennutti linnoituksen läheiselle Tinicum Islandille vuonna 1643. Pennsylvanian perustaja William Penn rantautui Chesteriin vuonna 1682. Delawaren piirikunta perustettiin vuonna 1789 Chesterin piirikunnasta erottamalla ja nimettiin Delawarejoen mukaan. Piirikunnan hallintokeskus on vuodesta 1851 lähtien ollut Media, mitä ennen hallintokeskus oli Chester, joka toimi alun perin myös Chesterin piirikunnan hallintokeskuksena.

Piirikunnassa on 49 kunnallishallinnollista aluetta, jotka käyttävät nimityksiä city, borough ja township. Väkiluvultaan suurin kunta on Upper Darby, jossa oli vuoden 2000 väestönlaskennassa 81&nbsp;821 asukasta.

Piirikunnan alueella sijaitsee Riddley Creekin osavaltionpuisto ja osa William Pennin osavaltionmetsästä.

## Lähteet

## Aiheesta muualla

* Delawaren piirikunnan sivusto
Füzuli (kaupunki)

**Füzuli** (, ) on kaupunki Azerbaidžanin Füzulin piirikunnassa. Se sijaitsee Araksin sivujoen Quruçayn varrella 310 kilometriä Bakusta lounaaseen.

Paikkakunta on saanut alkunsa Qarabulaqin kylästä, josta tuli Jelizavetpolin lääniin kuuluneen Cəbrayılin kihlakunnan ja vuodesta 1930 lähtien hallintopiirin keskus. Aluksi kaupungin nimenä oli *Karjagino* (ven. Карягино, ). Vuonna 1959 se nimettiin runoilija Füzulin mukaan. Neuvostoaikana kaupungissa toimi elintarvike- ja rakennustarviketeollisuutta. Vuoden 1989 väestönlaskennan mukaan siellä oli 17&nbsp;100 asukasta.

Armenialaiset joukot valtasivat Füzulin Vuoristo-Karabahin sodan aikana elokuussa 1993, jolloin koko azeriväestö pakeni kaupungista. Lähes täydellisesti hävitetty paikkakunta kuului *Varanda*-nimisenä kansainvälisesti tunnustamattoman Artsakhin tasavallan Hadrutin piiriin. Azerbaidžan valtasi kaupungin takaisin lokakuussa vuoden 2020 sodassa.

## Lähteet
Virta (televisiosarja)

**Virta** on Rike Jokelan ohjaama, suomalainen televisiosarja. Sen ensimmäinen osa esitettiin Nelosella torstaina 7. huhtikuuta 2011. *Virta* on dekkarisarja, jota on kuvailtu suomalaisten vastauksena *Beckin* ja *Wallanderin* heittämään haasteeseen.

## Pääosissa

## Muissa rooleissa

## Jaksot

## Lähteet
Liisanpuisto (albumi)

**Liisanpuisto** on rap-yhtye Liisanpuiston esikoisalbumi. Sen julkaisi Ranka Recordings vuonna 2001.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Kyösti Salokorpi & Liisanpuisto: 1, 2, 3, 5, 6, 9, 10, 11, 12, 13, 14, 15
* Kolea: 4
* Kyösti Salokorpi, Liisanpuisto & Sampo Hänninen: 7
* DJPP: 8

## Aiheesta muualla
*
Euroopan vakausmekanismi

**Euroopan vakausmekanismi** (EVM; ) on euromaiden perustama kansainvälinen rahoituslaitos, jonka avulla on tarkoitus turvata euroalueen rahoitusvakaus. EVM aloitti toimintansa virallisesti 8. lokakuuta 2012. Sen kautta voidaan myöntää rahoitustukea talousvaikeuksissa oleville EVM:n jäsenmaille.
EVM on muodoltaan Luxemburgiin rekisteröity osakeyhtiö.

Voimaan tullessaan Euroopan vakausmekanismi korvasi väliaikaiset Euroopan rahoitusvakausväline (ERVV; ) ja Euroopan komission ja budjetin alaisen Euroopan rahoituksenvakautusmekanismin (ERVM; ).

EVM perustuu 80 miljardin euron maksettuun pääomaan ja enintään 620 miljardin euron korotusvaltuuksiin. Sen lainanantokyky on 500 miljardia euroa.

## Vero- ja vastuuvapaus
Kaikki vakausmekanismin hallitsema omaisuus ja varat on täysin vapautettu veroista. EVM:n henkilöstö on EVM:n maksamien palkkojen ja korvausten osalta vapautettu kansallisesta tuloverosta. Lisäksi vakausmekanismin kaikki toimitilat ja omaisuus on suojattu takavarikoilta ja pakkolunastuksilta. Vakausmekanismia tai mitään sen osaa ei myöskään voida koskaan syyttää oikeudessa.

## Määräenemmistö päätöksiin ja lisävaatimukset
Joulukuussa 2011 EU-maiden päämiehet sopivat Saksan ja Ranskan ehdotuksesta, että päätökset EVM:n käytöstä voi tehdä ilman kaikkien osapuolten hyväksyntää 85 %:n määräenemmistöllä.
Suomen eduskunnan perustuslakivaliokunnan mukaan muutos on vastoin Suomen perustuslakia. Kokoomuksen Kimmo Sasi oli ainoa, joka jätti eriävän mielipiteensä. Valtiovarainministeri Jutta Urpilainen sanoi, ettei Suomi hyväksy määräenemmistön käyttöä ja voi jäädä pois vakausmekanismista.

Alkuvuodesta 2012 on esitetty vaatimuksia, että rahaston koko pitäisi jopa kaksinkertaistaa.

## Suomen vastuut EVM:ssä
Suomen osuus EVM:n pääomasta on noin 1,8 prosenttia, mikä vastaa noin 12,6 miljardin euron osuutta. Vastuu voi nousta, jos eduskunta hyväksyy EVM:n osakepääoman korotuksen. EVM voi vaatia Suomea maksamaan 11,14 miljardia euroa EVM:n tappioiden kattamiseksi tai sen maksukyvyttömyyden välttämiseksi. EVM:n aiheuttamien riskien mittaluokkaa ei voida arvioida tarkasti.

## Kritiikki
Taloustoimittaja Jan Hurri arvosteli Suomen liittymistä vakausmekanismiin, koska Suomen osallistuminen ei vaikuta kriisin kehittymiseen eikä suomalaisilla rahoituslaitoksilla ole merkittäviä taloudellisia vastuita kriisimaissa. Brittiläinen ajatushautomo Open Europe kyseenalaisti vakausmekanismin lainmukaisuuden ja sen toimien tehokkuuden kriisin ratkaisemisessa. Euroopan vakausmekanismia vastaan on järjestetty kaksi mielenosoitusta kesäkuussa 2012.

Lokakuussa 2013 oikeustieteen tohtori Kari Uoti arvioi, että valtiovarainministeri Jutta Urpilainen oli esteellinen päättäessään Euroopan vakausmekanismin osakkeiden merkinnästä.

## Lähteet

## Aiheesta muualla
* Eurooppa-neuvosto vahvisti pysyvän talouden vakausmekanismin, Valtioneuvoston viestintäyksikkö
* Juncker: EU-ministerit yksimielisiä EVM:n perustamisesta
Devlab

**Devlab** on kanadalaisen muusikon Devin Townsendin kuudes sooloalbumi sekä ensimmäinen ambient-albumi. Se julkaistiin 4. joulukuuta 2004 Townsendin omalla levymerkillä HevyDevy Records. Townsend kutsuu itse musiikkia metalliambientiksi ja se luokitellaan miehen kokeiluksi. Se on hyvin tekninen albumi ja se voidaan laskea jopa konemusiikiksi. Albumin raitoja ei ole varsinaisesti nimetty, joten ne on vain numeroitu.

## Kappaleet
Kaikki kappaleet kirjoittanut Devin Townsend.

# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* 
*
Heavy as a Really Heavy Thing

**Heavy as a Really Heavy Thing** on Strapping Young Ladin esikoisalbumi, joka julkaistiin 4. huhtikuuta 1995.

## Kappaleet
Kaikki kappaleet kirjoittanut Devin Townsend, ellei toisin mainita.

#
#
#
#
#
#
#
#
#
#
#
#
#

## Kokoonpano
* Devin Townsend – kitara, laulu, kosketinsoitin, musiikkiohjelmointi, miksaus, editointi, tuotanto, sovitukset, visuaalinen suunnittelu
* Adrian White – rummut
* Jed Simon – muu kitara (kappaleet 6 ja 8)
* Chris Byes – rummut (kappaleet 6 ja 7)
* Chris Meyers – muu kosketinsoitin (kappaleet 3 ja 8)
* Greg Price – avustava rumpuohjelmoija (kappaleet 8 ja 9)
* Smokin' Lord Toot – rummut (kappale 4)
* Stooly and E: Val Yum – Bon Jovi gang vocals
* Ashley Scribner – basso
* Mike Sudar – kitara

## Arvostelut
* AllMusic: 
* Chronicles of Chaos: 7/10
* Imperiumi: 7/10
* Sea of Tranquility: 

## Lähteet

## Aiheesta muualla
* 
*
Armagh

**Armagh** () on Armagh’n kreivikunnan pääkaupunki Pohjois-Irlannissa. Siellä on noin 14&nbsp;000 asukasta (2001). Armagh oli Ulsterin kuningaskunnan pääkaupunki 400-800-luvulla.

## Uskonto

Armagh on Irlannin kirkollinen keskus. Se oli tärkeä paikka Pyhälle Patrickille. Hän perusti kaupungin rakentamalla kirkon Ard Mhacha -kukkulalle vuonna 455, mistä kaupunki on saanut myös nimensä. Samalla paikalla sijaitsee nykyään Irlannin kirkon Armagh'n Pyhän Patrickin katedraali. Viereisellä kukkulalla on roomalaiskatolinen Armagh'n Pyhän Patrickin katedraali kaksoistorneineen. Kirkon rakennustyöt kestivät Pyhän Patrickin päivästä 1840, jolloin peruskivi siunattiin ja muurattiin, aina vuoteen 1904 saakka. Rakennustöitä hidasti muun muassa Irlannin nälänhätä 1800-luvun puolivälissä. Kaupungissa on kuuluisa luostarikoulu.

## Nähtävyyksiä
Kaupungissa on observatorio ja planetaario.

## Lähteet

## Aiheesta muualla
Noske

**Noske** (myös **noskelainen**) on suomalaisten kommunistien 1920–1930-luvuilla käyttämä haukkumasana sosiaalidemokraateista. Sen taustalla on saksalainen sosiaalidemokraattipoliitikko Gustav Noske, jonka kommunistit katsoivat pettäneen työväenluokan ja vallankumouksen kukistaessaan vuonna 1919 Spartakistikapinan sekä Münchenin neuvostotasavallan. Termin käyttö alkoi 1920-luvun alussa kommunistisen SSTP:n lehdissä kuten *[[Suomen Työmies|Suomen Työmiehessä]]* ja se lisääntyi vähitellen vuosikymmenen kuluessa.

## Katso myös
*Patkuli

## Lähteet
Mark Visentin

**Mark Visentin** (s. 7. elokuuta 1992 Waterdown, Ontario, Kanada) on kanadalainen jääkiekkomaalivahti, joka torjuu AHL-seura Rockford IceHogsissa. Hänellä on tulokassopimus NHL-seura Phoenix Coyotesin kanssa, joka varasi hänet ensimmäisellä kierroksella 27. pelaajana .

## Ura
Visentinin kasvattajaseura on Halton Hurricanes. Hän voitti joukkueessa paikallisen juniorisarjan mestaruuden keväällä 2003. Kesällä 2008 Niagara IceDogs varasi Visentinin 54. pelaajana OHL:ään. Hän siirtyi joukkueeseen kaudeksi 2008–2009. Seuraavalla kaudella 2009–2010 Visentinistä tuli IceDogsin ykkösmaalivahti. 

Phoenix Coyotes varasi Visentinin NHL:n varaustilaisuuden 27. pelaajana ja toisena maalivahtina kesällä 2010. Hän vietti IceDogsissa vielä kauden 2010–2011. Visentin teki huhtikuussa 2011 tulokassopimuksen Coyotesin kanssa. Hän pelasi kuitenkin IceDogsissa vielä yhden kauden ja siirtyi vasta kaudeksi 2012–2013 Coyotesin organisaatioon.

Wells teki maalin OHL:ssä huhtikuussa 2012.

### Maajoukkue

Visentin torjui Kanadalle alle 20-vuotiaiden MM-hopeaa vuonna 2011. Hän toimi lähtökohtaisesti kakkosmaalivahtina Olivier Roylle, mutta nousi lopputurnauksen ajaksi ykkösmaalivahdiksi Kanadan hävittyä Ruotsille alkulohkon viimeisessä ottelussa. Visentin valittiin Kanadan ottelun parhaaksi pelaajaksi Yhdysvaltoja vastaan pelatun välierän jälkeen.

Visentin voitti myös alle 17-vuotiaiden World Hockey Challengen kultaa edustaessaan Canada Ontarion joukkuetta.

## Lähteet
*
*

### Viitteet
Ricardo Merlos

**José Ricardo Merlos Orellana** (s. 25. syyskuuta 1983 San Salvador) on elsalvadorilainen jousiampuja. Hänen paras sijoituksensa FITA:n rankingissa on 25. tila, jonka hän saavutti kesäkuussa 2005.

Merlos osallistui olympialaisiin ensimmäistä kertaa Ateenassa 2004. Tuolloin hän oli henkilökohtaisessa kilpailussa 35. hävittyään ensimmäisellä pudotuskierroksella Alankomaiden Wietse van Altenille.

Myös Ricardon veli Cristóbal on jousiampuja.

## Lähteet
Joseph Muaausa

**Joseph Walter Muaausa** (s. 15. joulukuuta 1961) on samoalainen jousiampuja.

Muaausa oli Oseanian-mestaruuskilpailuissa henkilökohtaisen kilpailun seitsemäs vuonna 2006. Hän osallistui 46-vuotiaana Pekingin olympialaisiin 2008 ja on maansa historian vanhin olympiaurheilija. Muaausa oli kisoissa henkilökohtaisen kilpailun 64. eli viimeinen hävittyään jo ensimmäisellä kierroksella. Hän sijoittui Kansainyhteisön kisoissa 2010 33:nneksi.

## Lähteet
Yhteiskäyttöalue

**Yhteiskäyttöalue ** () on yhteiseen käyttöön osoitettu alue, kuten venevalkama tai puistoalue. Käsite esiintyy muun muassa Suomen maankäyttö- ja rakennuslaissa sekä kiinteistönmuodostamislaissa (KML, 554/1995).

Ranta-asemakaavassa voidaan osoittaa venevalkama, joka on tarkoitettu kaava-alueen sisäiseen käyttöön, eli niille kiinteistöille, jotka on kaavaan merkitty. Kiinteistönomistaja voi hakea käyttöoikeuden yhteiskäyttöalueeseen maanmittaustoimituksella (rasitteena), joka rinnastuu tienpitovelvollisuuteen. Alueen toteuttamisesta, käytöstä ja rakentamisesta määräävät rasiteoikeuden haltijat. Kun käyttöoikeus on muodostettu rasitteena, kiinteistönomistajat hallinnoivat aluetta. Rantakunnan osakkaina ovat kiinteistönomistajat, mutta ei yhteiskäyttöalueen maanomistaja. Hallinnoiminen tarkoittaa ranta-asemakaavaan määritetyn yhteiskäyttöalueen käyttötarkoituksen mukaista käyttöä. Venevalkamassa voi olla esim. vajoja, jotka palvelevat veneilyä. 

Yhteiskäyttöalueita on kaavoitettu esimerkiksi puistoiksi, lähivirkistysalueiksi, venevalkamiksi, uimapaikoiksi, pallokentiksi, leikkikentiksi ja saunoja varten. Alueella voi olla rakennuksia ja rakennelmia kuten yhteiskäyttöinen sauna, pukusuoja, urheiluvälinevaja, venevaja, penkkejä, pöytiä, grillikatoksia ja niin edelleen. Yhteiskäyttöalueet eivät ole kovin yleisiä. 

Yhteiskäyttöalue, joka on muodostettu KML 154a §:n mukaisesti, on ranta-asemakaavassa erityiseen käyttöön otettu alue. Yhteiskäyttöalueen käyttöön on oltava rasiteoikeus, mikä rajaa jokamiehenoikeuteen perustuvan käytön luvattomaksi.

## Katso myös

* Yhteisalue

## Lähteet

## Aiheesta muualla
* Maankäyttö- ja rakennuslaki 75 §
* Kiinteistönmuodostamislaki 154 a §
Neljä yötä Pariisissa

**Neljä yötä Pariisissa** (*Quatre nuits d’un rêveur*) on ranskalainen Robert Bressonin ohjaama draamaelokuva vuodelta 1971. Se pohjautuu Fjodor Dostojevskin novelliin ”Valkeat yöt”.

Elokuvan päähenkilö on nuori taiteilija Jacques (Guillaume des Forêts), joka eräänä iltana estää Marthe-nimistä naista (Isabelle Weingarten) hyppäämästä sillalta ja tekemästä itsemurhaa. Marthe on toivoton, sillä hän on odottaa rakastaan, joka jätti hänet noin vuosi sitten mutta joka lupasi vielä palata. Jacques ja Marthe sopivat tapaavansa uudestaan seuraavana iltana samalla sillalla. Seuraavat kolme yötä Jacques ja Marthe kulkevat pitkin Pariisia, ja Jacques yrittää öiden aikana löytää neuvon Marthen toivottomuuteen.

## Tuotanto
Bresson sai pian edellisen elokuvansa *[[Suloinen nainen|Suloisen naisen]]* jälkeen rahallista tukea seuraavan elokuvan kuvaamiseen. Hänellä oli eräs käsikirjoitus kesken, mutta se oli vielä pahasti keskeneräinen eikä sen kuvauksia olisi voitu aloittaa ainakaan vuoteen. *Suloinen nainen* oli perustunut Dostojevskin novelliin, ja Bresson muisti nuorempana lukemansa Dostojevskin ”Valkeat yöt” ja päätti alkaa työstää siitä seuraavaa elokuvaansa. Koska ”Valkeita öitä” ei pidetä Dostojevskin merkittävimpiin kuuluvana teoksena, Bresson uskalsi vapaasti muokata sitä. Hän sijoitti tarinansa Pietarin sijaan moderniin Pariisin ja muokkasi päähenkilöitä, jotta he olisivat luontevampia 1900-luvun loppupuolen pariisilaisia.

Elokuvaa kuvattiin Pariisissa vuonna 1970 elokuusta marraskuulle. Se sai ensi-iltansa Cannesin elokuvajuhlilla 13. toukokuuta 1971.

## Lähteet
*
*
*

### Viitteet

## Kirjallisuutta
*Waarala, Hannu: ”Mitä rakkaus rakastaa? – Bressonin Neljä yötä Pariisissa”, *Filmihullu* 4/2006.
Celina Jaitly

**Celina Jaitly** (s. 24. marraskuuta 1981 Kabul, Afganistan) on intialainen näyttelijä. Hän on esiintynyt enimmäkseen hindinkielisissä elokuvissa. Jaitly voitti Miss Intia -kilpailun ja sijoittui viidenneksi Miss Universum -kilpailussa vuonna 2001.

## Yksityiselämä
Celina Jaitly kihlautui liikemies Peter Haagin kanssa tammikuussa 2011. Pari vihittiin Haagin kotimaassa Itävallassa 23. heinäkuuta 2011. Jaitly synnytti kaksospojat maaliskuussa 2012. Hän synnytti toiset kaksospojat syyskuussa 2017, joista toinen kuoli sydänvikaan synnytyksen yhteydessä.

## Filmografia

## Lähteet

## Aiheesta muualla

* Viralliset kotisivut 
* 
*
Grit Jurack

**Grit Jurack** (s. 22. lokakuuta 1977 Leipzig, DDR) on saksalainen käsipalloilija, joka edustaa seuratasolla tanskalaista Viborg HK:ia. Saksan maajoukkueessa Jurack on pelannut 297 ottelussa ja tehnyt niissä 1568 maalia.

Jurack on voittanut Saksan maajoukkueessa kahdesti MM-pronssia. Kesäolympialaisiin Jurack on osallistunut kahdesti: Atlantassa 1996 Saksa sijoittui kuudenneksi ja Pekingissä 2008 11:nneksi. Ranskan MM-kilpailuissa 2007 Jurack valittiin kisojen tähdistökentälliseen oikeaksi takarakentajaksi, ja hän oli turnauksen paras maalintekijä 60 maalillaan. Myös vuosien 2004 ja 2008 EM-kilpailuissa Jurack valittiin turnausten tähdistökentällisiin oikeaksi takarakentajaksi. EHF Champions Leaguen Jurack on voittanut Viborg HK:n paidassa vuosina 2006, 2009 ja 2010, ja EHF Cupin Ikast Bordingin paidassa kerran, vuonna 2002.

Jurack on valittu Saksassa vuoden parhaaksi naiskäsipalloilijaksi vuosina 1999, 2000, 2001, 2007 ja 2008.

## Lähteet

* Profiili Saksan käsipalloliiton sivustolla  
* Grit Jurack Biography and Olympic Results  Sports Reference LLC. 
* Profiili Viborg HK -seuran sivustolla  

### Viitteet
Rio (elokuva)

**Rio** on vuonna 2011 ilmestynyt 3D-tietokoneanimoitu elokuva ja Blue Sky Studios -animaatiostudion kuudes elokuva. Elokuvan nimi viittaa Brasilian kaupunkiin Rio de Janeiro. Elokuvan on ohjannut Carlos Saldanha ja käsikirjoittanut Don Rhymer. Elokuvan alkuperäisiä ääninäyttelijöitä ovat Jesse Eisenberg, Anne Hathaway, Rodrigo Santoro, Bebel Gilberto, Jamie Foxx, will.i.am, Tracy Morgan, George Lopez, Jake T. Austin, Leslie Mann, Jemaine Clement, Wanda Sykes ja Jane Lynch. THQ-peliyhtiö julkaisi elokuvaan perustuvan videopelin 12. huhtikuuta 2011 pelikonsoleille Xbox 360, PlayStation 3, Wii ja DS. 

Saldanha on aiemmin ohjannut *Ice Age* -elokuvasarjan elokuvat *[[Ice Age]]* (*2002*), *[[Ice Age 2 – Jäätikkö sulaa]]* (*2006*) ja *[[Ice Age 3 – Dinosaurusten aika]]* (*2009*).

Elokuva sai ensi-iltansa Suomessa perjantaina 15. huhtikuuta 2011. Sitä esitettiin 106 salissa ja kolmipäiväisenä viikonloppuna sen kävi katsomassa 23&nbsp;509 henkilöä. Elokuva tuotti tuolta ajalta 225&nbsp;794 euroa. *[[Rio 2]]* sai ensi-iltansa huhtikuussa 2014.

## Juoni
Blu (Jesse Eisenberg) on harvinaisen siniara-lintulajin viimeinen uros yksilö, joka asuu kirjakaupassa Moose Laken kaupungissa Minnesotassa. Kun tieteilijä kuulee, että toinen saman lajin naarasyksilö Jewel (Anne Hathaway) on tavattu Etelä-Amerikassa, hän vie Blun Rio de Janeiroon tapaamaan häntä. Rio de Janeirossa Blu joutuu kohtaamaan lentopelkonsa, jotta voi voittaa Jewelin sydämen. Matkalla salametsästäjät kaappaavat heidät saadakseen omaisuuksia.

## Ääninäyttelijät

Muissa rooleissa: Katja Aakkula, Susa Saukko, Saara Lehtonen, Matias Hangasmaa, Ella Pyhältö, Antti Jaakola, Aku Laitinen, Samuel Harjanne, Aapo Pennanen, Mikael Eklund, Taru Tikkanen ja Jenni Sivonen.

## Lähteet
* https://www.elonet.fi/fi/elokuva/1503611
Federico Leo

**Federico Leo** (s. 27. elokuuta 1988 Varese) on italialainen moottoriurheilija. Hän aloitti uransa vuonna 2005 Italian Formula Junior -sarjassa sijoittuen sijalle 13. Seuraavana vuonna hän sijoittui 12:nneksi. Samana vuonna Leo kilpaili Italian Formula Renault -sarjassa sijoittuen 15:nneksi. Seuraavana vuonna hän ei saavuttanut pisteitä. Vuonna 2008 Leo kilpaili Saksan F3-sarjassa sijoittuen yhdeksänneksi. Hän ajoi myös kaksi kilpailua Britannian F3-sarjassa. Vuonna 2009 Leo kilpaili Formula Renault 3.5 -sarjassa sijoittuen 21:nneksi. Leo jatkoi sarjassa vuonna 2010 sijoittuen 17:nneksi. Samana vuonna Leo ajoi neljä kilpailua Auto GP -sarjassa. Leo ajoi myös kaksi kilpailua GP2-sarjassa saavuttamatta pisteitä ja kaksi kilpailua Le Mans Series -sarjassa sijoittuen 17:nneksi. 

## GP2 -tulokset

## Aiheesta muualla
* DriverDB-sivustolla
Käsipallon naisten maailmanmestaruuskilpailut 2007

**Vuoden 2007 naisten käsipallon maailmanmestaruuskilpailut** järjestettiin Ranskassa 2.–16. joulukuuta. Kisoihin selvisi karsintojen kautta 24 maata. Turnauksen voitti Venäjä, joka voitti loppuottelussa Norjan maalein 29–24. Pronssiottelussa Saksa kaatoi Romanian 36–35.

## Tähdistökentällinen ja palkitut

## Loppusijoitukset

## Aiheesta muualla
* Tulokset todor66.com 
* Tulokset sports123.com
Ville Piispanen

**Ville Mikael Piispanen** (s. 4. joulukuuta 1983 Lahti) on suomalainen ylemmän kevytsarjan nyrkkeilijä. Piispanen on ollut ammattinyrkkeilijä vuodesta 2005. Vuonna 2010 hän voitti Euroopan unionin mestaruuden.

Piispanen hävisi ensimmäisen Euroopan mestaruus -titteliottelunsa 21. joulukuuta 2013 Italian Milanossa italialaista Michele di Roccoa vastaan kaikin tuomariäänin, vaikka löi vastustajansa kanveesiin ottelun 10. erässä. Aiemmin Piispanen on pitänyt hallussaan Euroopan unionin -mestaruusvyötä voitettuaan Emanuele De Prophetisin Italiassa vuonna 2010.

## Lähteet

## Aiheesta muualla
* Ville Piispanen BoxRec:issä